Odločba Komisije

z dne 11. oktobra 2002

o nekaterih varstvenih ukrepih glede perutninskega mesa, izdelkov iz perutninskega mesa in polpripravljenih jedi iz perutninskega mesa, namenjenih za prehrano ljudi, uvoženih iz Brazilije

(notificirana pod dokumentarno številko K(2002) 3692)

(Besedilo velja za EGP)

(2002/794/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane [1], in zlasti člena 53(1) Uredbe,

ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih postopkov proizvodov, ki vstopajo v Skupnost iz tretjih držav [2], in zlasti člena 22(1) Direktive,

ob upoštevanju naslednjega:

(1) Kar zadeva zlasti živila, je treba skladno s členom 53(1)(b)(iii) Uredbe (ES) št. 178/2002 sprejeti ustrezne začasne ukrepe, kadar je očitno, da živila, uvožena iz tretje države, verjetno predstavljajo resno tveganje za zdravje ljudi ali živali ali za okolje.

(2) V skladu s členom 22 Direktive 97/78/ES je v zvezi z uvozom nekaterih proizvodov iz tretjih držav treba sprejeti ustrezne ukrepe, kadar obstaja nevarnost nastanka ali širitve resne ogroženosti za zdravje ljudi ali živali.

(3) V perutninskem mesu in polpripravljenih jedeh iz perutninskega mesa za prehrano ljudi, uvoženih iz Brazilije, je bila ugotovljena prisotnost nitrofuranov.

(4) Brazilija je Komisiji dala ustrezna jamstva, ki naj bi veljala od 10. maja 2002.

(5) Vendar je bila v pošiljkah perutninskega mesa iz Brazilije, certificiranih po 10. maju 2002, prav tako odkrita prisotnost nitrofuranov.

(6) Ker prisotnost teh snovi v živilih predstavlja možno nevarnost za zdravje ljudi, je treba vse pošiljke perutninskega mesa, izdelkov iz perutninskega mesa in polpripravljene jedi iz perutninskega mesa, uvožene iz Brazilije, vzorčiti in analizirati, da se dokaže njihova zdravstvena ustreznost.

(7) Z Uredbo (ES) št. 178/2002 je bil vzpostavljen sistem hitrega obveščanja za živila, ki se lahko uporabi za izpolnjevanje zahteve po medsebojnem obveščanju, določene v Direktivi 97/78/ES.

(8) Ta odločba se ponovno pregledala na podlagi jamstev, ki jih ponudijo pristojni organi Brazilije, in rezultatov analiz, ki jih izvedejo države članice.

(9) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -

SPREJELA NASLEDNJO ODLOČBO:

Člen 1

Ta odločba velja za perutninsko meso, izdelke iz perutninskega mesa in polpripravljene jedi iz perutninskega mesa, uvožene iz Brazilije.

Člen 2

1. Države članice na podlagi ustreznih načrtov vzorčenja in postopkov ugotavljanja za vsako pošiljko perutninskega mesa, izdelkov iz perutninskega mesa in jedi iz perutninskega mesa, uvoženo iz Brazilije, izvedejo kemično analizo, da zagotovijo, da zadevni proizvodi ne predstavljajo nevarnosti za zdravje ljudi. Pri analiza se mora ugotoviti zlasti, ali proizvodi vsebujejo nitrofurane in njihovih metabolite.

2. Države članice z uporabo sistema hitrega obveščanja za živila, vzpostavljenega z Uredbo (ES) št. 178/2002, Komisijo obveščajo o rezultatih analiz iz odstavka 1.

Člen 3

Države članice dovolijo uvoz proizvodov iz člena 1 na svoje ozemlje ali njihovo pošiljanje v drugo državo članico samo, če so rezultati analiz iz člena 2 ustrezni.

Člen 4

Vse stroške, ki nastanejo z uporabo te odločbe, nosi pošiljatelj, prejemnik ali njun pooblaščenec.

Člen 5

Države članice spremenijo svoje trgovinske predpise, da jih uskladijo s to odločbo. O tem takoj obvestijo Komisijo.

Člen 6

Ta odločba se ponovno pregledala na podlagi jamstev, ki jih zagotovijo pristojni brazilski organi, in rezultatov analiz iz člena 2.

Člen 7

Ta odločba je naslovljena na države članice.

V Bruslju, 11. oktobra 2002

Za Komisijo

David Byrne

Član Komisije

[1] UL L 31, 1.2.2002, str. 1.

[2] UL L 24, 30.1.1998, str. 9.